<classify> ANDREW MSECHU dar es salaam MTOTO wa Mkuu wa Majeshi yaUlinzi na Usalama, Jenerali Venance Mabeyo, amefariki dunia baada ya ndegealiyokuwa akirusha kupata ajali Uwanja wa Soronera jana asubuhi. Nelson Mabeyo ambaye alikuwarubani wa ndege za Kampuni ya Euric Air, alifikwa na mauti baada ya ndege kupataitilafu na kuanguka muda mfupi baada ya kuruka kwenye uwanja huo ambao ukondani ya Hifadhi ya Taifa ya Serengeti mkoani Mara. Kamishna Msaidizi wa Mawasilianowa Mamlaka ya Hifadhi za Taifa Tanapa, Pascal Shelutete, alithibitisha kutokeaajali hiyo na kusema watu wawili walipoteza maisha. Shelutete alisema japokuwasababu za kiufundi zilizosababisha ndege kupata ajali hazijajulikana, wanasubirimamlaka husika kufanya uchunguzi. Alisema ndege hiyo iliangukabaada ya kushindwa kushika kasi wakati ilipokuwa ikijaribu kuruka. Ni kweli ndege ya Kampuni yaAuric Air imeanguka alfajiri ya leo jana na kusababisha vifo vya watu wawili,akiwemo Nelson ambaye ni mtoto wa Mkuu wa Majeshi, Jenerali Venance Mabeyo. Ndege hii iliangukia baadhi yamajengo yaliyopo uwanjani, sasa mamlaka zinazohusika ndizo zinazosubiriwa kutoataarifa kuhusu chanzo cha ajali, Tanapa tunahusika kutoa taarifa kuhusu ajali tu,alisema Shelutete. Juhudi za kuupata uongozi wa KampuniAuric Air ili kuzungumzia ajali hiyohazikuzaa matunda. Lakini taarifa zilizo kwenyemtandao wa kampuni hiyo, zina ujumbe unaolezea masikitiko ya ajali hiyo. Taarifa hiyo ilithibitisha ndegeiliyopata ajali ni yenye namba 5H-AAM. Hadi sasa tunachojua ndege hiiiliondoka asubuhi Uwanja wa Soronerakwenda Grumeti ikiwa na rubani mmoja na msaidizi wake, lakini ilipata ajalimuda mfupi baada ya kuanza kupaa, hakuna aliyenusurika. Mamlaka zote zinazohusikazimeshapewa taarifa na wanaohusika tayari wameshapelekwa eneo la tukio kwaajili ya hatua zaidi, tutaendelea kutoa taarifa zaidi kuhusu ajali hiyo baadayekwa kadiri tutakavyopata mrejesho, ilieleza taarifa hiyo. Ilieleza kuwa ndege hiyo ilikuwaikielekea Hoteli ya Grumeti kuchukua watalii. Mmoja wa maofisa wa kampuni hiyo,ambaye hakutaka jina lake litajwe gazetini, alisema viongozi hawawezikuzungumzia ajali hiyo kwa sasa hadi mamlaka zinazohusika zitakapokamilishauchunguzi wake. Gazeti hili lilifika nyumbanikwa Jenerali Mabeyo karibu na Msasani Beach Club, Kawe na kukuta taratibu zamazishi zikiendelea. Mmoja wa maofisa wa Jeshi la Wananchiwa Tanzania JWTZ aliyekuwapo nyumbani hapo ambaye hakupenda kutaja jina lake,alisema taratibu za msiba zinaendelea na wanafamilia wanaendelea kukusanyikakwa taratibu za mazishi. Ni kweli kijana wetu Nelsonamefariki, kama unavyoona, hapa ndiyo kwanza taarifa zimefika na maandalizindiyo yanaanza, kwa hiyo hata familia nzima bado iko kwenye mshtuko, alisema. Alisema tararibu za mazikozitatangazwa baadaye.  <topic>: KITAIFA 